| Štūrovassvk. *Štúrovo* |
| --- |
|        |
| *Miestelio reginys su Marijos Valerijos tiltu per Dunojų. Vaizdas iš Estergomo bazilikos (Vengrija).* |
|  |
| 

ŠtūrovasŠtūrovas

47°47′57″ š. pl. 18°43′5″ r. ilg.﻿ / ﻿47.79917°š. pl. 18.71806°r. ilg.﻿ / 47.79917; 18.71806﻿ (Štūrovas)Koordinatės: 47°47′57″ š. pl. 18°43′5″ r. ilg.﻿ / ﻿47.79917°š. pl. 18.71806°r. ilg.﻿ / 47.79917; 18.71806﻿ (Štūrovas) |
|  |
| Laiko juosta: (UTC+1)------ vasaros: (UTC+2) |
|  |
| **Valstybė** | Slovakijos vėliava Slovakija |
| **Kraštas** | Nitros kraštas |
| **Apygarda** | Nove Zamkų apygarda |
|  |
| **Meras** | Eugen Szabó |
|  |
| **Gyventojų** (2015 m.) | 10 524  |
| **Plotas** | 13,44 km² |
| **Tankumas** (2015 m.) | 783 žm./km² |
| **Altitudė** | 109 m |
|  |
| **Pašto kodas** | 943 01 |
| **Tinklalapis** | www.sturovo.sk |
|  **Vikiteka** | Štūrovas |

**Štūrovas** (svk. *Štúrovo*, veng. *Párkány*, vok. *Gockern*, turk. *Ciğerdelen*) – miestelis Nove Zamkų apygardoje, Nitros krašte, Slovakijoje. Iki 1948 m. buvo vadinamas *Parkan*, vėliau pervadintas XIX a. slovakų nacionalinio judėjimo veikėjo Liudovito Štūro (svk. *Ľudovít Štúr*) vardu. 10 524 gyventojai (2015 m. duomenys). Įsikūręs kairiajame Dunojaus krante, priešais Estergomą (Vengrija). Marijos Valerijos tiltas (svk. *Most Márie Valérie*, veng. *Mária Valéria híd*) jungia gyvenvietes, kartu jis yra ir tarpvalstybinės sienos perėja.

Ekonomiką formuoja stambus celiuliozės ir popieriaus fabrikas ir Dunojaus uostas. Miesto apylinkės žinomos derlingomis dirvomis – auginami kviečiai, rugiai, saulėgrąžos ir kt. kultūros. Štūrovas garsėja geoterminiais vandenimis. Energetiniams tikslams jie nenaudojami, bet vilioja tūkstančius turistų. Terminių maudyklių *Vadaš* vandens temperatūra – 39,7 °C.

Istorija
--------

Paminklas Abiejų Tautų Respublikos valdovui Jonui Sobieskiui
Apylinkėse gyventa dar akmens amžiuje. Romėnai šiose vietose buvo įrengę karinę stovyklą *Anavum*. 1241 m. pastatyta pilis *Parkán*, kuri 1541 m. atsidūrė turkų rankose. 1683 m. Lenkijos karaliaus ir Lietuvos didžiojo kunigaikščio Jono Sobieskio vadovaujama kariuomenė dukart susikovė su Turkijos armija (žr: Parkano mūšis) ir grąžino Parkaną Vengrijos karalystei. Miestas nuo seno garsėjo turgumi, 1724 m. Vengrijos karalius Karolis VI leido rengti jomarkus. 1850 m. per miestelį nutiesta geležinkelio linija, jungianti Presburgą (dab. Bratislava) su Budapeštu. 

1895 m. pastatytas tiltas per Dunojų, pavadintas Austrijos imperatoriaus Pranciškaus Juozapo I dukters Marijos Valerijos vardu. Pasibaigus Pirmajam pasauliniam karui Austrijos-Vengrijos imperija suiro, po 1920 m. Trianono sutarties *Párkány* (ankstesnis pav.) įėjo į naujai susikūrusios Čekoslovakijos valstybės sudėtį. Antrojo pasaulinio karo metais susprogdintos trys vidurinės tilto atramos. Pokaryje tiltas atstatytas nepilnai, buvo pakeistas miesto vardas. Nuo 1993 m. Štūrovas priklauso atkurtai Slovakijos respublikai. Padedant Europos Sąjungai, 2001 m. rekonstruotas Marijos Valerijos tiltas.

Miestų partnerystė
------------------

* Vengrija Estergomas, Vengrija
* Čekija Bruntalas, Čekija
* Italija Kastelaranas, Italija
* Rumunija Baraoltas, Rumunija
* Serbija Novi Bečejus, Serbija
* Lenkija Klobuckas, Lenkija

Nuorodos
--------

* Miesto internetinė svetainė